கேள்வி: கொல்வின் ஆர். டி சில்வா - ஆரம்ப அரசியல் என்பது என்ன?
பதில்: லங்கா சமசமாஜக் கட்சி 1935 திசம்பர் 21 இல் ஆரம்பிக்கப்பட்ட போது என். எம். பெரேரா, லெஸ்லி குணவர்தன, பிலிப் குணவர்தனா, இராபர்ட் குணவர்தனா ஆகியோருடன் இணைந்து கொல்வின் ஆர். டி சில்வா அதன் முதலாவது தலைவராகத் தேர்ந்தெடுக்கப்பட்டார். ஒரு தீவிரமான லியோன் திரொட்ஸ்கியான டி சில்வா, இரண்டாம் உலகப் போர் போது, கொழும்பு போகம்பரை சிறையிலிருந்து தப்பி இந்தியாவுக்குத் தப்பிச் சென்றார், அங்கு அவர் போர்-எதிர்ப்பு நடவடிக்கைகளுக்காக தேசத்துரோக குற்றச்சாட்டில் சிறையில் அடைக்கப்பட்டார். இந்தியாவில் அவர் இந்திய, இலங்கை, பர்மிய போல்செவிக்-லெனினிஸ்ட் கட்சியின் முன்னணி போராளியாக செயற்பட்டார். போருக்குப் பிறகு அவர் இலங்கைக்குத் திரும்பி போல்செவிக் சமசமாஜக் கட்சியின் முக்கியத் தலைவரானார்.
கேள்வி: கொல்வின் ஆர். டி சில்வா - கட்சித் தலைவர் பற்றி விளக்கவும்.
பதில்: என். எம். பெரேராவின் இறப்பைத் தொடர்ந்து, கொல்வின் ஆர் டி. சில்வா சமசமாசக் கட்சியின் தலைவரானார். இலங்கை அரசுத் தலைவர் தேர்தல், 1982 கட்சியின் சார்பாகப் போட்டியிட்டு 1.28% வாக்குகளைப் பெற்று ஐந்தாவதாக வந்து தோல்வியடைந்தார். 1988 இல் அவரது கட்சி மற்ற மூன்று இடதுசாரிக் கட்சிகளுடன் ஐக்கிய சோசலிசக் கூட்டணியை அமைத்துப் போட்டியிட்டதில் கூட்டணிக்கு ஒரு தேசியப் பட்டியல் நாடாளுமன்ற உறுப்பினர் கிடைத்தது, அதற்கு கொல்வின் ஆர். டி சில்வா தேர்ந்தெடுக்கப்பட்டார்.